Bederf jou stembrief | Die Vryburger
Bederf jou stembrief
April 15, 2014 - Nuus - 7 comments
Die ontevredenes wat nou alles in die stryd werp om die ANC se steun weg te lei, word nou teengestaan deur Ministers wat hulle voormalige vriende en kollegas se veldtog probeer kelder.
Nosiviwe Mapisa-Nqakula, die Minister van Verdediging, het Ronnie Kasrils en Nozizwe Madlala-Routledge se veldtog om stembriewe te bederf, as onverantwoordelik en verraderlik afgemaak.
Politieke waarnemers sê dit is duidelik dat die waarskuwing van wyle dr. Verwoerd besig is om werklikheid te word toe hy gesê het dat die groot verskille tussen die swart volke in Suid-Afrika uiteindelik tot 'n massiewe bloedbad kan lei as hulle nie uitmekaar gehou word nie.
Nou vind daar 'n getjank en verwyte teenoor mekaar plaas wat die verwydering net groter maak, en moontlike eenwording net bemoeilik, het 'n politieke analis gesê.
"Kasrils en sy makkers besef waarskynlik nie hoeveel dit die ANC gekos het om sy kiesers op te lei in die afgelope 20 jaar nie, en wat dit geverg het om hulle te bemagtig nie," het Mapisa-Nqakula gesê.
Kasrils se veldtog het begin, waarin hulle kiesers aanmoedig om hulle stembrief te bederf, of om vir een van die ander partye te stem.
"Hulle is lafhartig. Waarom 'n stembrief bederf?" het Mapisa-Nqakula gesê.
Meningsvormers sê dit is interessant dat 'n paniekerige Helen Zille ook 'n flou geluid geuiter het dat dit lafhartig is om nie te stem, of om stembriewe te bederf, want dit word al duideliker dat die ANC en Zille al nader aan mekaar beweeg..
'n Woordvoerder van die Verkennersbeweging sê dit is opvallend hoe graag die politici van mense verwag om deel te neem aan 'n verkiesing terwyl daar ernstige bedenkinge bestaan oor die OVK voorsitter se optrede.
Niemand wat die huidige bedeling se wettigheid bevraagteken, behoort deel te neem aan 'n verkiesing waaroor daar baie bedenkinge bestaan, het hy gesê.
7 thoughts on "Bederf jou stembrief"
Adri April 15, 2014 at 12:34 pm
Wat is die verskil tussen 'n bedorwe stembrief en 'n wegbly-stem? Vir my lyk dit dieselfde.
DuP du Plessis April 15, 2014 at 1:07 pm
Die 'wegbly-stem' is vir diegene wat lankal die lig gesien het, en die 'bedorwe stembrief' is vir diegene wie se ogies nog nie aan die lig gewoond kan raak nie, maar wat darem al die gloed daarvan op hul velle kan ervaar. (Hopelik die blanke velle.)
Keelvol April 15, 2014 at 5:02 pm
n Bedorwe stembrief word getel maar nie bygetel nie – niemand tel die niestemme nie – Kan julle die gaping sien – nog nooit in die laaste 20 jaar was daar so n geleentheid soos wat ons nou en hier het nie. Asb mense, as die ander in groot getalle of hulle stem briewe bederf of nie stem nie is daar n kans dat ons n groter verteenwoordiging kan hê om selfbeskikking te kry…
Edmund April 15, 2014 at 5:42 pm
Hallo Keelvol en Oom Dup (Dalk nog my oom).
Ek sien die vryheidstrewe gaan tot vervulling kom soos oom Eugene Terreblanche gese het.
Verw: Die volkstaat sal wees daar waar die volk bereid is om te veg.
As die volk ofensief veg dan moet daar eers eendrag wees in hart.
Hulle kan die teiken kies en bymekaar kom om hulle (die teikens) aan te val.
Kans van sukses is 0% as volks identiteit en volks verantwoordelikheid veranderinge nie plaasvind nie.
My definisie van veg beteken nie noodwendig geweldadig nie.
As die volk in verdediging veg dan moet hulle almal saam wees op een plek waar hulle klaar standpunt geneem het.
My begeerte is om eendag in Kleinfontein te gaan woon met my gesin. Die volksaak word bevorder deur werk/arbeid. En die mense het klaar standpunt geneem.
Kleinfontein is Transvaal en Orania is Vrystaat. Die wereld sal verstom wees as die Boere Afrikaners volkseie instellings begin ondersteun en hulle vryheid bewerk. Die groei van so volkstaat sal n politieke probleem word en ontlont in een of ander vorm van geweld wat natuurlik nie deur die volksgenote veroorsaak word nie. Die publieke opinie sal swaai (liberale blankes) ten gunste van die volkstaat en volks politieke magte sal voordeel trek daar uit.
As daar anargie moes uitbreek sal die Suidlander nood plan dalk n uitweg wees om mense in groot getalle bymekaar te kry en organiseer. Dit sal op n heel ander manier die mense dwing om verskille apart te stel en kant te kies oor die rasse faktor.
Daar kan baie op hierdie argumente uitgebrei word.
Keelvol April 15, 2014 at 9:09 pm
Ek is skoon verslae – hierdie is nie die vyandige kommentaar wat ek verwag het nie – en ek IS dankbaar daarvoor – Dat daar n tyd sal kom waar ons sal moet veg vir dit wat ons as ons sin beskou, is in my opinie net n kwessie van tyd. Tot dan toe voel ek moet ons alles doen om dit te vermy, so ver as wat ons kan. Dit gaan ook baie help as ons kan se ons het alles gedoen om die vreedsame roete te volg… op die ou einde is die morele hoer grond van uiterste belang in enige iets wat ons doen, solank as óns daaraan klou is daar nog hoop.
Edmund April 16, 2014 at 8:10 am
Goeie dag Keelvol.
Jou bynaam het sinoniem geword met Front Nasionaal, maar nou dat ek weet jy hou van hulle en jy weet ek doen nie, nou kan ons aangaan sonder om te stry oor alles.
Ons sal wel saamstem oor pizza proe lekker en selfbeskikking is belangrik.
As ek spot dryf met jou party dan mik ek dit nie op jou persoonlik nie.
Wil net vra, het Andries Breytenbach se toespraak nie jou diep in die hart getref nie?
Ek het rerig gevoel dat die kwaliteit vereis in leierskap opgesom is in die man.
Ek is trots om hom my verteenwoordiger te noem. Hy dra die regte vrugte.
Alhoewel Abel Abertus Malan net n administratiewe funksie gedien het by die toespraak kan ek jou verseker dat waneer hy uit sy hart uit praat, dan swel die volkstrots in jou bors.
Keelvol April 16, 2014 at 12:26 pm
Goeie Dag Edmund
Ek sien uit daarna om nie meer so te stry nie – en ja, Andries en Abel is definitief mense van die hoogste gehalte… Na soveel jare waar die vf nie die murg gehad het om rêrig op te staan vir ons nie – dink ek is dit nodig dat daar n party is wat bietjie stem dik maak…. 😉 Sien my maar vir wat ek is passievol vir ons Volk en ons mense… en weet dat ek nie net woorde is nie – as dinge die pad loop soos wat ek en jy dink dit gaan, sal ek daar langs julle in die loopgrawe wees. Ek is bereid en gewillig en goed …vol vir die ongeregtigheid wat ons aangedoen word in hierdie land.